Astronomi su otkrili sedam planeta veličine planete Zemlje
koje kruže oko sićušne obližnje zvezde.
Na najmanje tri od tih sedam planeta mogu opstati okeani vode,
zbog čega mogu biti pogodne za život.
TRAPPIST-1 je od Zemlje udaljena samo 40 svetlosnih godina.
U pitanju je mala, tamna crvena zvezda, poznata kao ultrahladni patuljak
i tek je malo veća od Jupitera.
Početkom 2016. godine, astronomi su, koristeći mali robotski teleskop TRAPPIST,
pronašli prve planete koje kruže oko te zvezde.
Uz dalja posmatranja
sada je ukupno sedam svetova identifikovano u sistemu.
Astronomi su otkrili i saznali za planete koje kruže
oko TRAPPISTA-1 izučavanjem sitnih, ravnomernih zatamnjenja zvezde.
Do tih zatamnjenja dolazi kada planete prolaze ispred nje
i blokiraju deo njene svetlosti.
Opservacije su vršene koristeći teleskope širom sveta
i u svemiru, uključujući i Izuzetno veliki teleskop ESO-a u Čileu
I NASIN teleskop Spicer.
Rezultati?
Otkriće izvanrednog bogatog planetarnog sistema sa sedam planeta
koje su po veličini i temperaturi slične Zemlji.
Najmanje šest tih planeta su verovatno od kamena.
Iako su orbite planeta veoma blizu njihovih matičnih zvezda,
nizak nivo emitovanja energije znači da je nivo osvetljenja koje dobijaju
sličan onom koji dobijaju Venera, Zemlja i Mars.
Klimatski modeli ukazuju na to da bi tri planete
bile previše tople da bi na njima opstala tečna voda
ili bilo šta što je veće od delića površine tih planeta.
Takođe, najudaljenija i najhladnija planeta je verovatno ledeni svet.
Međutim, tri planete ovog sistema, TRAPPIST-1e, f i g
predstavljaju Sveti gral za astronome koji tragaju za planetama
jer kruže oko naseljive zone zvezde.
Ono što je uzbudljivo jeste da to može da znači da na njihovoj površini
mogu opstati okeani vode.
Ovo novo otkriće ovaj sistem čini glavnom metom
budućih istraživanja.
Uz pomoć nove generacije teleskopa,
poput Evropskog izuzetno velikog teleskopa ESO-a
i NASINOG/ESINOG teleskopa Džejms Veb,
astronomi bi mogli da posmatraju znake vode u atmosferama
ovih planeta.
Prisustvo života
takođe ostavlja jedinstvene hemijske signale u atmosferi planete,
što se možda može detektovati u ovim obližnjim svetovima.
Patuljaste zvezde, poput TRAPPISTA-1, takođe su veoma uobičajene u našoj galaksiji,
od kojih se najviše očekuje da su povezane sa planetama veličine Zemlje.
Potraga za životom će možda uspeti u sistemu poput ovog.
Transkripcija: ESO; prevela - Mirjana Dragović